Елита (ТВ серија)

**„Елита“** (; стилизирана како **E L I T Ǝ**) е шпанска телевизиска серија, создадена за Netflix од Карлос Монтеро и Дарио Мадрона. Настаните се одвиваат во Лас Енсинас, измислено елитно средно училиште.

Првата сезона, составена од осум епизоди, беше објавена на Netflix на 5 октомври 2018 година. Доби позитивни критики од критичарите и публиката, а многумина го пофалија нејзиното пишување, глума и прикажување на зрели теми. Во октомври 2018 година, серијата беше обновена за втора сезона, која беше објавена на 6 септември 2019 година. Третата сезона беше нарачана во август 2019 година и беше објавена на 13 март 2020 година. Во мај 2020 година и февруари 2021 година, Netflix ја обнови серијата за четврта и петта сезона. Четвртата сезона беше објавена на 18 јуни 2021 година, а петтата сезона беше објавена на 8 април 2022 година  Во октомври 2021 година, Netflix ја обнови серијата за шеста сезона.
## Заплет

### Прва сезона
Откатко нивното училиште се урива, на тројца пријатели од работничката класа - Самуел, Надија и Кристијан им се нудат стипендии за Лас Енсинас, најексклузивното приватно училиште во Шпанија. Стипендиите се спонзорирани од градежната компанија виновна за пропаѓањето на училиштето. Во Лас Енсинас, тие првично се отфрлени од богатите ученици. Разликите помеѓу богатите студенти и студентите од работничката класа доведуваат до убиство, кое полицијата се обидува да го истражи додека тројца од младите се обидуваат да го сокријат.

### Втора сезона
Втората сезона се занимава со исчезнувањето на Самуел. Во меѓувреме, тројца нови ученици – Валерио, Ребека и Кајетана – се запишуваат во училиштето каде секој од нив има свои мрачни тајни. Тие се спријателуваат со учениците во нивниот клас додека Самуел продолжува со својот план да го исчисти името на неговиот брат Фернандо, кој е обвинет за убиството на Марина. Во меѓувреме, Поло се обидува да се самоубие за да си ја расчисти совеста, но на крајот се навикнува да живее среќно со помош на Кајетана. Менталното здравје на Андер се влошува поради товарот да ја чува тајната на Поло. Карла е наведена да верува дека Самуел е мртов, па таа го признава злосторството на Поло, Поло е уапсен, но две недели подоцна е ослободен и се враќа на училиште.

### Трета сезона
Студентите влегуваат во последниот семестар во Лас Енсинас. Поло и Кајетана се отфрлени од нивните врсници, со исклучок на Валерио. Самуел и Гусман продолжуваат со својот заговор да ја донесат правдата за злосторството на Поло. Лу и Надија се натпреваруваат за стипендија на Универзитетот Колумбија, што ги тера двете да се спријателат. На Андер му е дијагностицирана леукемија и започнува хемотерапија. Ноќта на нивното матурирање, во пијан ступор, Лу го прободува Поло, кој се сопнува и паѓа, што води до неговата смрт. Самуел, Гусман, Андер, Омар, Надија, Карла, Валерио, Ребека и Кајетана се согласуваат да го прикријат убиството. Не можејќи да се најде осомничен, смртта на Поло на крајот се смета за самоубиство и неговите родители ѝ кажуваат на полицијата дека го признал убиството на Марина. Два месеци подоцна, Самуел, Гусман, Андер и Ребека се враќаат за да ја повторат последната година со Омар, кој се запишал како редовен студент.

### Четврта сезона
Со доаѓањето на новиот директор и неговите деца - Ари, Менсија и Патрик - доаѓа нова мистерија откако Ари е пронајдена близу смрт. Приказната продолжува со ново полугодие во Лас Енсинас, како и со нов директор, еден од најмоќните стопанственици во Европа, подготвен да го врати Лас Енсинас назад на вистинскиот пат. Со себе ги носи и своите три деца, тројца тинејџери, исто така навикнати секогаш да добиваат што сакаат кога сакаат, без разлика кој ќе настрада.

### Петта сезона
После смртта на Армандо, Самуел и Ребека ја кријат вистината за тоа што се случило од сите, вклучувајќи го и нивниот најдобар пријател Омар. Тоа е така сѐ додека неговото тело не биде откриено што води кон низа промени кои ги раскинуваат нивните односи и засекогаш ги променуваат нивните животи. Исто така, двајца нови студенти – Исадора и Иван – се запишуваат во Лас Енсинас и набрзо формираат пријателства со досегашните студенти, главно со Филип и Патрик.

## Улоги

* Марија Педраза како **Марина Нуниер Осуна** (сезона 1)
* Ицан Ескамија како **Самуел „Саму“ Гарсија Домингез** (сезони 1–5)
* Мигел Бернардо како **Гусман Нуниер Осуна** (сезони 1–4)
* Мигел Херан како **Кристијан Варела Експосито** (сезони 1–2)
* Хаиме Лоренте како **Фернандо „Нано“ Гарсија Домингез** (сезони 1–2)
* Алваро Рико како **Леополдо „Поло“ Бенавент Вилада** (сезони 1–3)
* Арон Пајпер како **Андер Муњос** (сезони 1–4)
* Мина Ел Хамани како **Надија Шана** (сезони 1–4)
* Естер Експозито како **Карла Росон Калеруега** (сезони 1–3)
* Омар Ајусо како **Омар Шана** (сезони 1–5)
* Дана Паола како **Лукресија „Лу“ Монтесинос Хендрих** (сезони 1–3)
* Хорхе Лопес како **Валерио Монтесинос Рохас** (сезони 2–3)
* Клаудија Салас како **Ребека „Ребе“ Парија де Бормухо Авалос** (сезони 2–5)
* Џорџина Аморос како **Кајетана „Каје“ Грахера Пандо** (сезони 2–5)
* Леити Сене како **Малик Диало** (сезона 3)
* Серхио Момо како **Јерај Енгонга** (сезона 3)
* Карла Дијаз како **Аријадна „Ари“ Бланко Комерфорд** (сезона 4-5)
* Мартина Кариди како **Менсија Бланко Комерфорд** (сезона 4-5)
* Ману Риос како **Патрик Бланко Комерфорд** (сезона 4)
* Пол Гранч како **Филип Флоријан фон Тризенберг** (сезони 4–5)
* Андрес Веленкозо како **Армандо де ла Оса** (сезони 4–5)
* Диего Мартин како **Бенџамин Бланко** (сезони 4-5)
* Валентина Зенере како **Исадора Артињан** (сезона 5)
* Андре Ламоља како **Иван Карваљо** (сезона 5)
* Карлото Кота како **Круз Карваљо** (сезона 5)
* Адам Нуру како **Билал Ибрахим** (сезона 5)
* Алваро Де Хуана како **Џоел** (сезона 6)
* Кармен Аруфат како **Сара** (сезона 6)
* Ана Бокеса (сезона 6)
* Алекс Пастрана како **Раул** (сезона 6)
* Андер Пуиг (сезона 6)

## Епизоди

### Прва сезона

### Втора сезона

### Трета сезона

### Четврта сезона

### Петта сезона

## Наводи